Gemengde aflos kan sorg vir opwinding | Netwerk24
Gemengde aflos kan sorg vir opwinding
30 Julie 2021 06:41
Die Amerikaanse 400 m-atleet Michael Cherry. Foto: Getty Images
Spanne sal elk twee mans en twee vroue in hul geledere hê.
Amerika sal die gunsteling wees vir Saterdag se eindronde, mits hy nie in Vrydag se uitdunne enige blapse met die oorgee begaan nie.
Die Amerikaanse span het in 2019 dié nommer by die Wêreldkampioenskappe in Doha gewen. Jamaika is ook 'n sterk aanspraakmaker op goud.
Die wedloop kan 'n onvoorspelbare een wees, want daar is nie reëls wat bepaal in watter volgorde die mans en vroue moet hardloop nie.
In die eindronde in Doha het Pole se mans die eerste twee bene gehardloop, met die vroue die laaste twee. Die ander spanne het hul mansatlete in die eerste en vierde bene ingespan.
Pole het ná die tweede been 'n aansienlike voorsprong gehad, maar dit in die derde been verloor.
In die laaste been het die Amerikaner Michael Cherry 'n voorsprong opgebou en sy span gehelp om 'n wêreldrekord te behaal in 3 minute, 09.34 sekondes. Jamaika het tweede geëindig en Pole vyfde.
Die onvoorspelbaarheid van die nommer sal ondersteuners aan die raai hou.
Die Duitse span het in Junie die voorste tyd tot dusver vanjaar van 3:13.57 aangeteken, gevolg deur Oekraïne en Nigerië. – Reuters